wannaphong/clean_thaiwikipedia huggingface dataset:
# สมการเชิงอนุพันธ์ย่อย
สมการเชิงอนุพันธ์ย่อย  เป็นสมการเชิงอนุพันธ์ที่ประกอบด้วยฟังก์ชันหลายตัวแปรและอนุพันธ์ย่อยอันดับต่าง ๆ สมการเชิงอนุพันธ์ย่อยใช้เพื่อกำหนดปัญหาที่เกี่ยวข้องกับการทำงานของตัวแปรหลายตัวและมักใช้สร้างแบบจำลองคอมพิวเตอร์

สมการเชิงอนุพันธ์ย่อยสามารถนำมาใช้อธิบายปรากฏการณ์ทางกายภาพต่าง ๆ ได้ เช่น เสียง ความร้อน การแพร่ สถิตยศาสตร์ไฟฟ้า พลศาสตร์ของไหล กลศาสตร์ควอนตัม ฯลฯ
# แคลคูลัสหลายตัวแปร
แคลคูลัสหลายตัวแปร  เป็นส่วนขยายของแคลคูลัสที่มีตัวแปรเดียวที่เชื่อมโยงกับแคลคูลัสที่มีฟังก์ชันของหลายตัวแปร

หลักการของแคลคูลัสหลายตัวแปรนำไปใช้ศึกษาเกี่ยวกับวัตถุต่าง ๆ ได้ เช่น ความยาวของเส้นโค้ง พื้นที่ผิว ฯลฯ
# สมการความร้อน
สมการความร้อน  เป็นสมการเชิงอนุพันธ์ย่อยเชิงพาราโบลาที่อธิบายเกี่ยวกับการแพร่กระจายของความร้อน (หรือความแตกต่างของอุณหภูมิ) ในพื้นที่หนึ่งในเวลาหนึ่ง

รูปแบบสมการ
สำหรับฟังก์ชัน   ของตัวแปรเชิงพื้นที่สามตัว  (ดูที่ ระบบพิกัดคาร์ทิเซียน) และตัวแปรเวลา  จะเขียนสมการความร้อนได้ดังนี้
# โปรแกรมเลียนแบบ
ในคอมพิวเตอร์ โปรแกรมเลียนแบบ  คือฮาร์ดแวร์หรือซอฟต์แวร์ที่ทำให้ระบบคอมพิวเตอร์ระบบหนึ่งซึ่งเป็นระบบแม่ข่าย สามารถใช้ระบบคอมพิวเตอร์อีกระบบหนึ่งซึ่งเป็นระบบลูกข่ายได้ โปรแกรมเลียนแบบมักจะให้ระบบแม่ข่ายเรียกใช้ซอฟต์แวร์หรือใช้อุปกรณ์ต่อพ่วงที่ออกแบบมาให้ใช้กับระบบลูกข่ายได้ โดยอาศัยความสามารถของโปรแกรมคอมพิวเตอร์ในอุปกรณ์อิเล็กทรอนิกส์ในการเลียนแบบการทำงานของโปรแกรมหรืออุปกรณ์อื่น ๆ
# คาเรน อูห์เลนเบ็ค
คาเรน เคสคุลลา อูห์เลนเบ็ค  เป็นนักคณิตศาสตร์ชาวอเมริกันและเป็นศาสตราจารย์กิตติคุณที่มหาวิทยาลัยเท็กซัส ออสติน

อูห์เลนเบ็คได้รับรางวัลอาเบลด้านคณิตศาสตร์เมื่อเดือนมีนาคม ค.ศ. 2019 ซึ่งเป็นผู้หญิงคนแรกที่ได้รับรางวัลนี้
# เทศมณฑลอัลบา
อัลบา  เป็นเทศมณฑลแห่งหนึ่งในภูมิภาคทรานซิลเวเนียทางตอนกลาง-ตะวันตกของประเทศโรมาเนีย มีอาณาเขตติดต่อเทศมณฑลซีบิวและเทศมณฑลมูเรชทางตะวันออก เทศมณฑลกลุฌทางเหนือ เทศมณฑลบีฮอร์และเทศมณฑลอารัดทางตะวันตก และเทศมณฑลฮูเนดออาราทางใต้ 

เทศมณฑลอัลบามีพื้นที่ 6,242 ตารางกิโลเมตร ประชากร 382,747 คน (ค.ศ. 2002)National Institute of Statistics, "Populaţia la recensămintele din anii 1948, 1956, 1966, 1977, 1992, 2002 şi 2011"  และความหนาแน่น 64 คนต่อตารางกิโลเมตร เมืองหลักของเทศมณฑลคืออัลบายูลียาซึ่งมีประชากรทั้งหมด 63,536 คน
# ดากิสตาน ตึย อัทชีซนา สวิตายา
ดากิสตาน ตึย อัทชีซนา สวิตายา แปลว่า ดาเกสถาน ท่านคือปิตุภูมิอันศักดิ์สิทธิ์ (Dagestan, ty otčizna svjataja!; !داغستان، طئ وطچِىضنا صڤِاطايا) เป็นเพลงชาติของสาธารณรัฐดาเกสถาน แห่งสหพันธรัฐรัสเซีย คำร้องและทำนองประพันธ์โดย Shirvani Chalayev ถูกนำมาใช้ในปี ค.ศ. 2003 และยกเลิกในปี ค.ศ. 2016 เพลงใหม่ถูกนำมาใช้ในวันที่ 26 เดือนกุมภาพันธ์ ค.ศ. 2016ЗаконРеспубликиДагестан«ОГосударственномгимнеРеспубликиДагестан»  ปัจจุบันเป็นเพลงของกองทัพรัสเซียและตำรวจรัสเซียในดาเกสถาน 

 เนื้อเพลง 
ภาษารัสเซียปริวรรตอักษรละตินคำแปลภาษาไทย Дагестан, ты отчизна святая!
 Нет родней и свободнее края.
 Горы твои мудры, степи твои щедры,
 Древнего Каспия благодатны дары!

 Край наш вершинный!
 Край наш орлиный!
 Верой хранимый, славный Дагестан!
 Воля твоя непоколебима:
 Жить в семье единой
 Вечный Дагестан!

 Дагестан, перед силою вражьей
 Не склонял головы ты отважной!
 Сердце — скала, зоркость орла!
 Кровь героев всегда в твоих жилах текла!

 Край наш вершинный!
 Край наш орлиный!
 Верой хранимый, славный Дагестан!
 Воля твоя непоколебима:
 Жить в семье единой
 Вечный Дагестан!

 Наш Дагестан! Dagestan, ty otčizna svjataja!
 Net rodnej i svobodneje kraja.
 Gory tvoi mudry, stepi tvoi çedry,
 Drevnego Kaspija blagodatny dary!

 Kray naš veršinnyj!
 Kray naš orlinyj!
 Veroj hranimyj, slavnyj Dagestan!
 Volja tvoja nepokolebima:
 Žitj v semjje jedinoj
 Večnyj Dagestan!

 Dagestan, pered siloju vražjjej
 Ne sklonjal golovy ty otvažnoj!
 Serdce — skala, zorkostj orla!
 Krovj geronev vsegda v tvoih žilah tekla!

 Kray naš veršinnyj!
 Kray naš orlinyj!
 Veroj hranimyj, slavnyj Dagestan!
 Volja tvoja nepokolebima:
 Žitj v semjje jedinoj
 Večnyj Dagestan!

 Naš Dagestan! ดาเกสถาน ท่านคือปิตุภูมิอันศักดิ์สิทธิ์!
 ไม่มีดินแดนอันเสรีและอันเป็นที่รักว่านี้อีกแล้ว!
 บรรพตของท่านมีความปราดเปรื่อง ทุ่งสเตปป์ของท่านมีความอุดมสมูรณ์
 ของขวัญจากทะเลแคสเปียน ผู้ให้พร

 ดินแดนแห่งศิระของเรา!
 ดินแดนแห่งนกอินทรีของเรา!
 ปกป้องด้วยศรัทธา ดาเกสถานอันรุ่งโรจน์!
 เจตจำนงของเจ้าจะไม่มีวันเปลี่ยนแปลง
 อยู่รวมกันเป็นครอบครัวอันเป็นปึกแผ่น
 ดาเกสถานอันเป็นนิรันดร์!

 ดาเกสถาน ต่อหน้าอำนาจของอริศัตรู
 ท่านไม่เคยก้มหัวผู้ที่กล้าหาญของท่านเลย!
 หฤทัยท่านดั่งศิลา ความตื่นตัวแห่งนกอินทรี!
 เลือดวีรบุรุษของเรา ไหลเวียนอยู่ในเส้นโลหิตของท่านตลอดมา

 ดินแดนแห่งศิระของเรา!
 ดินแดนแห่งนกอินทรีของเรา!
 ปกป้องด้วยศรัทธา ดาเกสถานอันรุ่งโรจน์!
 เจตจำนงของเจ้าจะไม่มีวันเปลี่ยนแปลง
 อยู่รวมกันเป็นครอบครัวอันเป็นปึกแผ่น
 ดาเกสถานอันเป็นนิรันดร์!

 ดาเกสถานของเรา!
# ชาญชัย ลี้ถาวร
ชาญชัย ลี้ถาวร อดีตรัฐมนตรีว่าการกระทรวงพาณิชย์ อดีตรัฐมนตรีช่วยว่าการกระทรวงการคลัง และอดีตปลัดกระทรวงการคลัง

 ประวัติ 
ชาญชัย ลี้ถาวร เกิดเมื่อวันที่ 18 ธันวาคม พ.ศ. 2470 เป็นบุตรนายโกจือ กับนางสาลี่ ลี้ถาวร สำเร็จการศึกษา B.S. (Banking & Finance) จากมหาวิทยาลัยอิลลินอยส์ 

ชาญชัย สมรสกับประมวล ลี้ถาวร (สกุลเดิม ศรโชติ) บุตรธิดา 2 คน คือ ฐีระวิตต์ ลี้ถาวร และนาง ประสพศรี สุขมาก

 การทำงาน 
ชาญชัย เริ่มรับราชการในตำแหน่งประจำแผนกชั้นตรี กองเศรษฐกิจการคลัง สำนักงานปลัดกระทรวงการคลัง ในปี พ.ศ. 2497 ต่อมาได้รับแต่งตั้งเป็นผู้อำนวยการสำนักงานเศรษฐกิจการคลัง กระทรวงการคลัง ในปี พ.ศ. 2514 เป็นอธิบดีกรมสรรพสามิต ในปีถัดมา

ในปี พ.ศ. 2516 เป็นรัฐมนตรีว่าการกระทรวงพาณิชย์ ในรัฐบาลของนายสัญญา ธรรมศักดิ์ จากนั้นเมื่อนายกรัฐมนตรีได้กราบถวายบังคมลาออกจากตำแหน่ง เมื่อวันที่ 22 พฤษภาคม พ.ศ. 2517 นายชาญชัยจึงกลับเข้ารับราชการในตำแหน่งอธิบดีกรมสรรพากร อธิบดีกรมศุลกากร และเป็นปลัดกระทรวงการคลัง ตามลำดับเรื่อยมา

จนกระทั่งในปี พ.ศ. 2522 ในขณะที่ดำรงตำแหน่งปลัดกระทรวงการคลังนั้น เขาได้รับแต่งตั้งเป็นรัฐมนตรีช่วยว่าการกระทรวงการคลัง อีกตำแหน่งหนึ่ง และในปี พ.ศ. 2524 ได้รับแต่งตั้งเป็นสมาชิกวุฒิสภา

จากนั้นในปี พ.ศ. 2525 เป็นเลขาธิการคณะกรรมการส่งเสริมการลงทุน สำนักนายกรัฐมนตรี

เป็นประธานกรรมการธนาคารออมสิน ในปี พ.ศ. 2525 - 2527ประธานกรรมการธนาคารออมสิน

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๒, ๓๑ ธํนวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๖๓ ง ฉบับพิเศษ หน้า ๓๔, ๑๘ เมษายน ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๗ ตอนที่ ๖๔ ง ฉบับพิเศษ หน้า ๒๕๓๖, ๒๑ เมษายน ๒๕๒๓
# เดอะเทอร์รามาร์โปรเจกต์
เดอะเทอร์รามาร์โปรเจกต์  ตั้งอยู่ในนครนิวยอร์ก เป็นองค์การไม่แสวงหาผลกำไรของนักสิ่งแวดล้อมที่เกี่ยวข้องกับการปกป้องมหาสมุทรของโลก

 ประวัติ 
เทอร์รามาร์ได้รับการก่อตั้งเมื่อวันที่ 26 กันยายน ค.ศ. 2012 ในเทศกาลภาพยนตร์และการประชุมเพื่อการอนุรักษ์บลูโอเชียนที่มอนเทอร์เรย์ รัฐแคลิฟอร์เนีย และมุ่งเน้นไปที่ 64 เปอร์เซ็นต์ของมหาสมุทรที่อยู่นอกเขตอำนาจศาลของประเทศใดประเทศหนึ่ง ภารกิจของพวกเขาคือการสร้าง "ชุมชนมหาสมุทรระดับโลก" โดยยึดตามแนวคิดของการเป็นเจ้าของส่วนกลางร่วมกันทั่วโลก หรือที่รู้จักในฐานะทะเลหลวงหรือน่านน้ำสากล
# การเสียชีวิตของลำดวน สีกันยา
ลำดวน อาร์มิเทจ (นามสกุลเดิม สีกันยา) เดิมเป็นผู้หญิงที่ไม่ปรากฏชื่อซึ่งพบเป็นศพใน พ.ศ. 2547 บนภูเขาเพ็นนีเกนต์ในยอร์กเชอร์และฮัมเบอร์ ประเทศอังกฤษ ทำให้เป็นที่รู้จักว่า สตรีแห่งขุนเขา ผู้หญิงคนดังกล่าวคาดว่ามาจากที่ใดสักแห่งในเอเชียตะวันออกเฉียงใต้ แม้ตำรวจระหว่างประเทศจะตรวจสอบเอกลักษณ์ของเธอเพื่อค้นหาที่อยู่และสาเหตุของการตายของเธอ แต่ก็ยังคงเป็นปริศนาจนกระทั่ง พ.ศ. 2562 จึงสามารถระบุอัตลักษณ์ในเดือนมีนาคม ผ่านการตรวจดีเอ็นเอ

 การพบศพ 
ในวันจันทร์ที่ 20 กันยายน พ.ศ. 2547 เวลา 11:30 นาฬิกา ชายผู้หนึ่งซึ่งเดินอยู่ในบริเวณภูเขาเพ็นนีเกนต์แจ้งตำรวจว่าพบศพผู้หญิงคนหนึ่ง ชายผู้นั้นพบศพ ณ จุดที่มีผู้คนสัญจรขวักไขว่ตรงเพนีเกนต์เวย์ระหว่างภูเขาเพนนีเกนต์กับหมู่บ้านฮอร์ตันอินริบเบิลส์เดล ในลำธารชื่อ Sell Gill Beck ซึ่งไหลลงสู่ถ้ำ Sell Gill Hole เขาเชื่อว่าศพคงแช่อยู่ในน้ำมาพักหนึ่งแล้ว และผู้ตายอาจตายมาราวสามสัปดาห์ก่อนจะถูกพบ เบื้องต้นสาเหตุการตายยังไม่แน่ชัดเจนและไม่พบร่องรอยความรุนแรง 

 ลักษณะ 
หญิงผู้ตายได้รับการสันนิษฐานว่าเป็นชาวเอเชียตะวันออกเฉียงใต้ มีผมสีเข้มยาวประบ่า สูงประมาณ 1.5 เมตร (4 ฟุต 11 นิ้ว). มีอายุระหว่าง 25 และ 35 มีฟันที่สมบูรณ์แข็งแรงแต่มีรอยห่างอย่างเห็นได้ชัด ผู้ตายยังสวมแหวนแต่งงาน แหวนนี้มีขนาด 22 กะรัต ผลิตใน กรุงเทพมหานคร ประเทศไทย ผู้ตายยังเจาะหู แต่ไม่พบตุ้มหู ในที่เกิดเหตุไม่พบรองเท้า เสื้อกันหนาว หรือข้าวของส่วนตัวของผู้ตาย หญิงผู้ตายหนัก 64 กิโลกรัม เวลานั้นเชื่อกันว่าเธอมาจากประเทศฟิลิปปินส์ ประเทศจีน หรือ ประเทศเกาหลี

ใน พ.ศ. 2554 ตำรวจประกาศว่าพวกเขาเปิดการสอบสวนอีกครั้งโดยมีผู้เสียชีวิตแปดคน 'Lady of the Hills' เป็นหนึ่งในกรณีเหล่านี้พร้อมกับ Sutton Bank Body

ใน พ.ศ. 2561 มีการอุทธรณ์โดยตำรวจนอร์ธยอร์กเชอร์ คำอุทธรณ์ดังกล่าวทำขึ้นบน Facebook ใน ภาษาฟิลิปปินส์ ไทย และ อังกฤษ เพื่อให้สามารถแบ่งปันข้อความระหว่างประเทศได้

เมื่อวันที่ 22 มกราคม พ.ศ. 2561 ครอบครัวในประเทศไทยออกมาข้างหน้าด้วยความเชื่อที่ว่าพวกเขารู้จักตัวตนของเหยื่อ https://www.bbc.co.uk/news/uk-england-46994879 ผู้หญิงคนนี้แต่งงานกับชายชาวอังกฤษใน พ.ศ. 2534 และย้ายไปอยู่ทางตะวันตกเฉียงเหนือของอังกฤษใน พ.ศ. 2538 แม่ของผู้หญิงที่ระบุได้ขาดการติดต่อจากลูกสาวของเธอตั้งแต่ พ.ศ. 2547

 การยืนยัน 
เมื่อวันที่ 19 มีนาคม พ.ศ. 2561 North Yorkshire Police เปิดเผยว่าพวกเขาระบุชื่อและตัวตนของศพได้สำเร็จหลังจากการตรวจ DNA คือ ลำดวน อาร์มิเทจ (นามสกุลเดิม สีกันยา)
# ชินภัทร์ ลีเอาะ
ชินภัทร์ ลีเอาะ (ชื่อเล่น: บอมบ์; เกิดวันที่ 2 กุมภาพันธ์ พ.ศ. 2540) เป็นนักฟุตบอลชาวไทย เล่นในตำแหน่งเซ็นเตอร์แบ็ก หรือ แบ็กขวา ปัจจุบันได้ลงเล่นให้กับบุรีรัมย์ ยูไนเต็ด ในไทยลีก

ทีมชาติ
ชินภัทร เคยได้แชมป์ฟุตบอลอาเซียนชิงแชมป์เยาวชนอายุไม่เกิน 16 ปี ในปี 2015 กับทีมชาติไทย ยู-16 และเหรียญทองกีฬาฟุตบอลในซีเกมส์ 2017 กับทีมชาติไทย ยู-23

ในเดือนมีนาคม พ.ศ. 2561 เขาได้รับคัดเลือกให้เป็นผู้เล่นในทีมชาติไทย สำหรับการแข่งขันฟุตบอลชิงถ้วยพระราชทานคิงส์คัพ 2018 แต่ไม่ได้ลงแข่งขัน

ต่อมาในเดือนมีนาคม พ.ศ. 2562 ชินภัทร ได้รับคัดเลือกให้เป็นกัปตันทีม สำหรับทีมชาติไทย ยู-23 ในการแข่งขันฟุตบอลเอเชียเยาวชนอายุไม่เกิน 23 ปี 2020 รอบคัดเลือก

ในวันที่ 28 กันยายน พ.ศ. 2562 ชินภัทรมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

ประตูในนามทีมชาติ
ยู-23
ประตูของ ชินภัทร ลีเอาะ กับ ไทย ยู-23 #  วันที่  สถานที่  พบกับ  ทำประตู  ผลการแข่งขัน  การแข่งขัน1.  28 มีนาคม 2560  ดูไบ สหรัฐอาหรับเอมิเรตส์    1–0  2–0 ดูไบคัพ2.  22 มีนาคม 2562  ฮานอย ประเทศเวียดนาม    1–0  4-0  ฟุตบอลเอเชียเยาวชนอายุไม่เกิน 23 ปี 2020 รอบคัดเลือก

เกียรติประวัติ
ทีมชาติ
ไทย ยู-23
 ซีเกมส์ ไฟล์:Med 1.png เหรียญทอง (1); 2017
 ดูไบคัพ (1) :  2017
ไทย ยู-21
 เนชันส์คัพ (1): 2016

สโมสร
เชียงราย ยูไนเต็ด
 ไทยลีก (1): 2019
 ไทยเอฟเอคัพ (3): 2017, 2018 , 2020
 ไทยแลนด์แชมเปียนส์คัพ (1): 2018
 ไทยลีกคัพ (1): 2018 2024
# ทางหลวงแผ่นดินหมายเลข 2146
ทางหลวงแผ่นดินหมายเลข 2146 สายหนองบัวลำภู–เขื่อนอุบลรัตน์ เป็นทางหลวงขนาด 2 - 4 ช่องจราจร ตลอดสาย เริ่มจากทางหลวงแผ่นดินหมายเลข 228 ผ่านอำเภอโนนสังไปสิ้นสุดที่บริเวณสะพานข้ามห้วยทราย ใน อำเภออุบลรัตน์ จังหวัดขอนแก่น

 ประวัติ 
เดิมถนนสายนี้ไม่ได้เชื่อมต่อกันทั้งสาย มีอยู่สามช่วง คือ 

 ช่วงที่ 1 
บริเวณช่วงหนองบัวลำภูถึงโนนสัง จะเรียกชื่อสายทางดังกล่าวว่า ถนนหนองบัวลำภู–โนนสัง เดิมเคยเป็นส่วนหนึ่งของทางหลวงแผ่นดินหมายเลข 2146 ต่อมากรมทางหลวงได้กำหนดให้เป็น ทางหลวงแผ่นดินหมายเลข 2470

 ช่วงที่ 2 
ช่วงโสกจาน–เขื่อนอุบลรัตน์ กรมทางหลวงได้สร้างขื้นในปี พ.ศ. 2526 ตามพระราชกฤษฎีกากำหนดเขตที่ดินที่ที่จะเวนคืนเพื่อสร้างทางหลวงจังหวัดหมายเลข 2146 สายแยกทางหลวงหมายเลข 2153 (หนองบัวลำภู) - โนนสัง ตอนโนนสัง - อุบลรัตน์ พ.ศ. 2526

 ช่วงที่ 3 
บริเวณทางเข้านิคมสร้างตนเองพระพุทธบาท

แต่เดิมถนนช่วงที่ 3 นั้นจะวิ่งไปทางเอก เข้าไปยังบ้านห้วยทราย แล้วข้ามสะพานลำห้วยทราย ไปบรรจบกับทางหลวงในเขื่อนอุบลรัตน์ ต่อมากรมทางหลวงจึงได้สร้างถนนสายนี้เบี่ยงไปทางทิศตะวันออก แล้วไปสิ้นสุดที่ทางหลวงแผ่นดินหมายเลข 2109 ในอำเภออุบลรัตน์ จังหวัดขอนแก่น (ปัจจุบันเป็นทางหลวงแผ่นดินหมายเลข 2470 ส่วนทางเข้าเขื่อนอุบลรัตน์ ปัจจุบันกรมทางหลวงได้กำหนดให้เป็นทางหลวงแผ่นดินหมายเลข 2453) ส่วนทางบรรจบกับถนนในโรงไฟฟ้าเขื่อนอุบลรัตน์ ปัจจุบันกรมทางหลวงได้ทำลายถนนสายดังกล่าวออก จึงทำให้เส้นทางสายนั้นเหลือเพียงช่วงตรงสะพานข้ามลำห้วยทรายเท่านั้น

 รายละเอียดของเส้นทาง 

 ทางหลวงที่เกี่ยวข้อง 

 ทางหลวงแผ่นดินหมายเลข 2470 

 ทางหลวงชนบท ขภ.4049 

ทางหลวงชนบท ขภ.4049 สายบ้านดง - ป่าหวายนั่ง เป็นทางหลวงขนาด 2 ช่องจราจรตลอดสาย จุดเริ่มต้นจากสามแยกบ้านดง ในตำบลบ้านดง อำเภออุบลรัตน์ จังหวัดขอนแก่นไปบรรจบกับทางหลวงชนบท ขก. 4003 ในบ้านป่าหวายนั่ง อำเภอเขาสวนกวาง จังหวัดขอนแก่น เดิมทางหลวงสายนี้มีอยู่ 2 ช่วง คือช่วงบ้านดง - นิคมสร้างตนเองพระพุทธบาทเคยเป็นส่วนหนึ่งของทางหลวงแผ่นดินหมายเลข 2146 และช่วงสามแยกบ้านพระพุทธบาทหัวคำน้อย - ป่าหวายนั่ง เป็นทางหลวง ร.พ.ช จนกระทั่งกรมทางหลวงชนบทได้กำหนดให้สายบ้านดง - ป่าหวายนั่ง เป็นส่วนหนึ่งของทางหลวงชนบท ขภ. 4049 ส่วนทางเข้านิคมสร้างตนเองพระพุทธบาทเป็นทางหลวงท้องถิ่น
# ทางหลวงแผ่นดินหมายเลข 2470
ทางหลวงแผ่นดินหมายเลข 2470 สายโสกจาน–โนนสัง หรือ ทางเข้าโนนสัง เป็นถนนทางเข้าตัวเมืองโนนสัง เริ่มจากทางหลวงแผ่นดินหมายเลข 2146 บริเวณสามแยกบ้านโสกจาน ไปสิ้นสุดที่บริเวณทางหลวงชนบท นภ.3002 ในเทศบาลตำบลโนนสัง อ.โนนสัง จ.หนองบัวลำภู

เดิมเป็นส่วนหนึ่งของทางหลวงแผ่นดินหมายเลข 2146 ต่อมาได้กำหนดรหัสใหม่เป็น ทางหลวงแผ่นดินหมายเลข 2470 แทน
# เตาทุเรียง
เตาทุเรียง หรือ เตาสังคโลก เป็นชื่อเรียกเตาเผาถ้วยชามสังคโลก ในช่วงราวพุทธศตวรรษที่ 18–22 มักพบอยู่ในบริเวณใกล้แหล่งน้ำเพราะน้ำเป็นส่วนสำคัญในกระบวนการผลิต ตั้งแต่ขั้นตอนการเตรียมดิน หมักดิน และปั้นเป็นภาชนะต่าง ๆ แล้วจึงไปสู่ขั้นตอนของการเผาภาชนะ อีกทั้งแหล่งน้ำยังใช้เป็นเส้นทางการส่งออกที่สำคัญอีกด้วย

เตาทุเรียงที่สำรวจพบมีอยู่ 3 บริเวณ คือ เตาทุเรียงบริเวณเมืองเก่าสุโขทัย, เตาทุเรียงป่ายาง, และเตาทุเรียงเกาะน้อย

 ชื่อเรียก 
คำว่า "ทุเรียง" เป็นคำในภาษามอญโบราณ  แปลว่า จาน ส่วน "สังคโลก" มาจากคำว่า "สังคลก" หรือ  "สังโกก" ในภาษามอญโบราณที่แปลว่า เตาเผา ที่เวลา 2:12:20. 

ในสมัยยุคอาซูจิ–โมโมยามะ ช่วงราวพุทธศตวรรษที่ 21 มีการค้นพบคำในบันทึกของชาวญี่ปุ่น คือ ซันโกโรกุ  หมายถึงเครื่องถ้วยดินเผาที่ทำมาจากสวรรคโลก (แหล่งหรือเตาเผาที่เมืองศรีสัชนาลัย เดิมเรียก สวรรคโลก) โดยเครื่องถ้วยเหล่านี้ทำมาจาก เตาทุเรียง (บางแหล่งกล่าวว่า เตาทุเรียง มีลักษณะคล้ายกับทุเรียน จึงเป็นที่มาของชื่อ

 แหล่งที่พบ 
 กลุ่มเตาทุเรียงบริเวณเมืองเก่า 
สำรวจพบในบริเวณอุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย อยู่ทางทิศเหนือของตัวเมืองสุโขทัย ใกล้กับวัดพระพายหลวงตามแนวฝั่งลำน้ำโจน เป็นเนินดินที่ชาวบ้านเรียกว่า เนินร่อนทอง นักโบราณคดีได้สำรวจพบเตาสังคโลกจำนวนไม่น้อยกว่า 49 เตา และในบริเวณที่พบเตาสังคโลก ยังปรากฏพบเศษถ้วยชามสังคโลกอยู่เป็นจำนวนมาก

เตาสังคโลกที่พบในบริเวณนี้ มีลักษณะเป็นเตาเผาแบบอิฐ กว้างขนาด 1.50–2 เมตร และยาวขนาด 4–5 เมตร มีรูปแบบคล้ายกับประทุนเกวียน แบ่งออกเป็น 3 ส่วน ได้แก่ ที่จุดเชื้อเพลิง ที่วางถ้วยชามและปล่องไฟระบายความร้อน คาดว่าสร้างขึ้นราวพุทธศตวรรษที่ 18 อีกทั้งยังพบภาชนะถ้วยชามที่เป็นของใช้สอยเป็นส่วนใหญ่ เป็นเครื่องปั้นที่เคลือบสีน้ำตาลหรือสีดำแล้วเคลือบใสสีเขียวอ่อน และในการเผามักจะใช้ ซึ่งเป็นจานที่มีขา มีปุ่ม 5 ปุ่ม วางคั่นระหว่างชามแต่ละใบ และยังมีการค้นพบเตาทุเรียงอีก 49 แห่งใน 3 พื้นที่ด้วยกัน คือ พบเตาทุเรียง 37 แห่งทางทิศเหนือของคูเมือง ทิศใต้ 9 แห่งใกล้กับกำแพงเมือง และทิศตะวันออกอีก 3 แห่ง

 กลุ่มเตาทุเรียงป่ายาง 
220px|thumb|หนึ่งในเตาทุเรียงที่พบในกลุ่มเตาทุเรียงป่ายาง
สำรวจพบในบริเวณบนเนินดินและคันดินสูง อยู่ฝั่งตะวันตกของแม่น้ำยม ห่างจากตัวเมืองศรีสัชนาลัยไปทางทิศเหนือประมาณ 600–700 เมตร ในเขตตำบลป่ายาง อำเภอศรีสัชนาลัย จากการสำรวจของกรมศิลปากรพบว่ามีเตาสังคโลกอยู่ประมาณ 21 เตา ส่วนใหญ่ตั้งอยู่บนเนินดินดินที่ทับถมสูง 2–4 เมตร  ลักษณะพื้นที่โดยทั่วไปเป็นที่ราบริมฝั่งแม่น้ำยม

เตาในกลุ่มบ้านป่ายางมีลักษณะและรูปร่างเป็นเตาประทุน หรือเป็นเตาเผาชนิดที่มีความร้อนไหลผ่านในแนวนอน ทำให้เตาเผาชนิดนี้เป็นเตาที่ให้ความร้อนสูง และสามารถควบคุมอุณหภูมิได้ดี ใช้เป็นภาชนะประเภทเนื้อแกร่งและเครื่องเคลือบทั่วไป

 กลุ่มเตาทุเรียงเกาะน้อย 
สำรวจพบในบริเวณที่ราบริมฝั่งแม่น้ำ โดยมีแม่น้ำยมไหลผ่านทางทิศตะวันออกเฉียงเหนือ ลักษณะพื้นที่เป็นที่ราบลุ่มแม่น้ำยมขนาดใหญ่ มีภูเขาอยู่ห่างออกไปในบริเวณบ้านดงยางและบ้านป่าคา บ้านเกาะน้อยอยู่ห่างจากตัวเมืองศรีสัชนาลัยออกไปทางทิศเหนือประมาณ 4–5 กิโลเมตร  ลักษณะทั่วไปเป็นกลุ่มเตาเผาที่อยู่ทั้งบนดินและใต้ดิน จากสำรวจพบว่า มีเตาเผาอยู่ในบริเวณบ้านเกาะน้อยไม่ต่ำกว่า 200 เตา ลักษณะเตาเผาที่บ้านเกาะน้อยมีหลายรูปแบบแตกต่างกันออกไปขึ้นอยู่กับหน้าที่การใช้งาน
# ยูนิก
ยูนิก  เป็นกลุ่มบอยแบนด์สัญชาติเกาหลีใต้-จีนซึ่งก่อตั้งโดย บริษัทเยฺว่หฺวาเอนเตอร์เทนเมนต์ ในปี ค.ศ. 2014 ประกอบด้วยสมาชิก 5 คนคือ อี้เซวียน, ซ็องจู, เวิ่นฮั่น, ซึงย็อน และ อีปั๋ว เปิดตัวอย่างเป็นทางการเมื่อวันที่ 20 ตุลาคม ค.ศ. 2014 ด้วยซิงเกิลเปิดตัว "Falling In Love" ทั้งในจีนและเกาหลีใต้

สมาชิก
+ ชื่อในการแสดง ชื่อเกิด วันเกิด สัญชาติ กรุ๊ปเลือด ตำแหน่ง โรมัน ไทย ฮันกึล โรมัน ไทย ฮันกึล/ฮันจา Yixuan  อี้เซวียน 이쉔 Zhou Yi Xuan/Zhōu Yìxuān โจว อี้เซวียน 周艺轩   โอ หัวหน้าวง(จีน) , แร็ปเปอร์นำ  Sungjoo ซ็องจู 성주 Kim Sungjoo  คิม ซ็องจู 김성주/金圣柱   เอ หัวหน้าวง(เกาหลี) , นักร้องเสียงหลัก Wenhan  เวิ่นฮั่น 문한 Li Wen Han/Lǐ Wènhàn หลี่ เวิ่นฮั่น 李汶翰   เอ นักร้องสนับสนุน Seungyeon ซึงย็อน 승연Cho Seungyoun โช ซึงย็อน 조승연/曹承衍   โอ แร็ปเปอร์หลัก Yibo  อีปั๋ว 이보 Wang Yibo หวัง อีปั๋ว 王一博   เอ นักเต้นหลัก , แร็ปเปอร์ , นักร้อง , ภาพลักษณ์วง

 ผลงานเพลง 
 อีพี 
 ชื่อ รายละเอียด อันดับชาร์ทสูงสุด ยอดขายKORGaon Weekly Album Chart EOEOวางจำหน่าย : 28 เมษายน ค.ศ. 2015
สังกัด: เยฺว่หฺวาเอนเตอร์เทนเมนต์
รูปแบบ: ซีดี, ดาวน์โหลดดิจิทัล 7 
KOR: 7,811+

 ซิงเกิ้ล 
 ชื่อ ปี ค.ศ. อันดับชาร์ทสูงสุด อัลบั้ม CHNBaidu Music Chart CHNChina V Chart Weekly Ranking KORGaon Digital Chart US "Falling In Love" 2014 —  —  294  — EOEO "EOEO" 2015 —  —  —  16 "Luv Again" —  —  —  — "Best Friend" —  24  —  — rowspan="7"  "Happy New Year" 8  4  —  — "Falling In Love" 2016 —  —  —  — "Happy New Year 2017" 2017 —  —  —  — "Never Left" 2018 —  —  —  — "Next Mistake" —  —  —  — "Monster" —  —  —  — "—" หมายถึงเพลงที่ไม่ติดชาร์ตหรือไม่ได้ปล่อยออกมาในภูมิภาคนั้น

 หมายเหตุ
# กฤษดา กาแมน
กฤษดา กาแมน (เกิด 18 มีนาคม พ.ศ. 2542)  เป็นนักฟุตบอลชาวไทย ปัจจุบันเล่นในตำแหน่งกองกลาง/เซ็นเตอร์แบ็ก ให้กับบีจี ปทุม ยูไนเต็ด ในไทยลีกและทีมชาติไทย

ทีมชาติ
ในเดือนกันยายน พ.ศ. 2560 กฤษดาได้แชมป์ฟุตบอลอาเซียนชิงแชมป์เยาวชนอายุไม่เกิน 18 ปี 2017 กับทีมชาติไทย ยู-19

ประตูในนามทีมชาติ
ยู-19
ประตูของ กฤษดา กาแมน กับ ไทย ยู-19 #  วันที่  สถานที่  พบกับ  ทำประตู  ผลการแข่งขัน  การแข่งขัน1.  12 กันยายน 2560  ย่างกุ้ง ประเทศเมียนมา    1–1  1–1  ฟุตบอลอาเซียนชิงแชมป์เยาวชนอายุไม่เกิน 18 ปี 20172.  17 กันยายน 2560  ย่างกุ้ง ประเทศเมียนมา    2–0  2–0  ฟุตบอลอาเซียนชิงแชมป์เยาวชนอายุไม่เกิน 18 ปี 20173.  27 มีนาคม 2561  ดูไบ สหรัฐอาหรับเอมิเรตส์    2–2 2–2  ดูไบคัพ4.  19 ตุลาคม 2561  จีบีนง ประเทศอินโดนีเซีย    0–1 3–3  ฟุตบอลอาเซียนชิงแชมป์เยาวชนอายุไม่เกิน 19 ปี 2018

เกียรติประวัติ

ทีมชาติ
 ฟุตบอลชิงแชมป์แห่งชาติอาเซียน 
 ไฟล์:Simple cup icon.svg ชนะเลิศ (2) : 2020, 2022

ไทย ยู-19
 ฟุตบอลอาเซียนชิงแชมป์เยาวชนอายุไม่เกิน 19 ปี 
 ไฟล์:Simple cup icon.svg ชนะเลิศ (1) : 2017

รางวัลส่วนตัว
 ผู้เล่นเยาวชนยอดเยี่ยมแห่งปี: 2564–65
# เอพริล, แอนด์อะเฟลาเออร์
เอพริล, แอนด์อะเฟลาเออร์  เป็นผลงานเอกซ์เทนเดดเพลย์ จากการเดบิวต์เปิดตัวของนักร้องสัญชาติเกาหลีใต้ เฉิน มีกำหนดปล่อยบนไซต์เพลงต่าง ๆ รวมถึงทำการวางจำหน่ายในวันที่ 1 เมษายน พ.ศ. 2562 ภายใต้สังกัด SM เอนเตอร์เทนเมนต์ และ iriver โดย EP จะประกอบไปด้วยเพลงทั้งหมด 6 เพลง และมีเพลงโปรโมตหลักเป็นเพลง "Beautiful Goodbye"

 การออกจำหน่าย 
ในวันที่ 8 มีนาคมได้มีการประกาศผ่านสื่อออกมาว่าเฉินจะทำการเดบิวต์ในฐานะศิลปินเดี่ยวภายในเดือนเมษายน และในวันที่ 19 ภายในเดือนเดียวกัน ก็มีการปล่อยรายละเอียดเพิ่มเติมเกี่ยวกับอัลบั้มของเฉินออกมา ซึ่งก็คือมินิอัลบั้มที่มีชื่อว่า April, and a flower พร้อมทั้งชื่อเพลงโปรโมตและปกอัลบั้ม มีการเปิดให้พรีออเดอร์อัลบั้มทั้งสามเวอร์ชันพร้อมกันตั้งแต่วันที่ 19 มีนาคม 2019 เป็นต้นมา ต่อมาในวันที่ 21 ก็ได้มีการปล่อยรูปทีเซอร์ พร้อมทั้งกำหนดการในการปล่อยทีเซอร์ลำดับอื่น ๆ รวมถึงวิดีโอไฮท์ไลท์ และในวันที่ 22 มีนาคม ชื่อเพลงที่ได้รับการเลือกให้เป็นเพลงโปรโมตหลัก พร้อมทั้งรายละเอียดและรูปแบบอัลบั้มก็ถูกปล่อยออกมาภายในวันนั้นเอง

alt=|thumb|300x300px|เฉินร้องเพลงในอีเวนท์เปิดตัว วันที่ 1 เมษายน ค.ศ. 2019

 การโปรโมต 

 รายชื่อเพลง 

 ชาร์ตเพลง 
ปี 2019อันดับสูงสุดบนชาร์ตFrench Digital Albums (SNEP)33Japanese Albums (Oricon)51Japan Hot Albums (Billboard)34Japanese Top Download Albums (Billboard)9Japanese International Albums (Oricon)7South Korean Albums (Gaon)2

 ยอดขาย 
ประเทศยอดขายเกาหลี (Gaon)213,016จีน (QQ Music)74,479ญี่ปุ่น (Oricon)3,220สหรัฐอเมริกา (Nielsen Music)1,000

 ประวัติการจำหน่าย 
+ภูมิภาควันออกจำหน่ายรูปแบบสังกัดเกาหลีใต้1 เมษายน 2019อื่น ๆSM เอนเตอร์เทนเมนต์
# เจ้าหญิงมาเรีย แอดิเลดแห่งซาวอย-เจนัว
เจ้าหญิงมาเรีย แอดิเลดแห่งซาวอย-เจนัว  ประสูติเมื่อวันที่ 25 เมษายน 2447 ณ ตูริน เป็นพระธิดาลำดับที่ 5 และพระองค์ที่ 2 ใน เจ้าชายโทมัส ดยุกแห่งเจนัว และ  เจ้าหญิงอิซาเบลลาแห่งบาวาเรีย พระบิดาของพระองค์เป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย ส่วนพระมารดาของพระองค์เป็นพระราชนัดดาใน พระเจ้าลุดวิจที่ 1 แห่งบาวาเรีย พระองค์ยังทรงเป็นพระญาติชั้นที่ 1 ใน พระเจ้าวิคเตอร์ เอ็มมานูเอลที่ 3 แห่งอิตาลี ผ่านทางสายพระบิดา พระองค์และพระเชษฐาและขนิษฐาและพระอนุชาทุกพระองค์ ประสูติที่ปราสาทเอลเจน ซึ่างเป็นปราสาทที่พระบิดาของพระองค์ซื้อไว้ประทับร่วมกับครอบครัว
 เสกสมรส 
เจ้าหญิงมาเรีย แอดิเลดแห่งซาวอย-เจนัว ทรงเสกสมรสกับ เลนอน มาสสิโม ปรินซิปี ดี อาโซลี เมื่อวันที่ 15 กรกฎาคม 2478 โดยพระสวามีของพระองค์นั้นเป็นเศรษฐีและมีมรดกมาก โดยทั้ง 2 มีพระบุตรดังนี้
อิซาเบลลา มาสสิโม ดี อาโซลี
ฟิลิปโป มาสสิโม ดี อาโซลี
เฟอร์ดินานด์โด มาสสิโม ดี อาโซลี
คาร์โล มาสสิโม ดี อาโซลี
มาเรีย เอเลโนออรา มาสสิโม ดี อาโซลี
ฟรานซิสโก มาสสิโม ดี อาโซลี
 อ้างอิง 
 Enache, Nicolas. La Descendance de Marie-Therese de Habsburg. ICC, Paris, 1996. pp. 189, 195-196, 207-208. (French). ISBN 2-908003-04-X
 Genealogisches Handbuch des Adels, Fürstliche Häuser XVI. "Haus Bayern". C.A. Starke Verlag, 2001, p. 13. ISBN 978-3-7980-0824-3.
 Lundy, Darryl. "The Peerage: Adelaide di Savoia, Principessa di Savoia". Retrieved 22 November 2008.
 Genealogical family tree of the House of Savoy-Genoa (Italian)
# ฮอตช็อต
ฮอตช็อต (อังกฤษ:Hotshot/HOTSHOT;ฮันกึล:핫샷) เป็นวงบอยแบนด์ชาวเกาหลีใต้ที่ก่อตั้งโดยสตาร์ครูวเอนเตอร์เทนเมนต์ (ชื่อเดิมคือ K.O Sound and Ardor & Able) เปิดตัวอย่างเป็นทางการเมื่อวันที่ 29 ตุลาคม 2014 ด้วยซิงเกิลดิจิทัล "Take a Shot" ประกอบด้วยสมาชิกหกคน ได้แก่ จุนฮย็อก, ทิโมเทโอ, แทฮย็อน, ซ็องอุน, ยุนซาน และ โฮจอง

ประวัติปัจจุบัน Hot

สมาชิก
 ชื่อในการแสดง ชื่อเกิด วันเกิด สัญชาติ กรุ๊ปเลือด ตำแหน่ง โรมัน ไทย ฮันกึล  โรมัน ไทย ฮันกึล Junhyuk  จุนฮย็อก 준혁 Choi Jun Hyuk  ชเว จุนฮย็อก 최준혁   บี หัวหน้าวง , นักร้องเสียงหลัก Timoteo  ทิโมเทโอ 티모테오 Kim Moon Gyu คิม มุนกยู 김문규  บี นักร้องเสริม , นักเต้นนำ Taehyun แทฮย็อน 태현 Roh Taehyun โน แทฮย็อน 노태현  เอ นักร้องนำ, นักเต้นหลัก Sungwoon  ซ็องอุน 성운 Ha Sung Woon  ฮา ซ็องอุน 하성운  เอ นักร้องเสียงหลัก Yoonsan  ยุนซาน 윤산 Yoon Sang Hyuk  ยุน ซังฮย็อก 윤상혁  เอบี แร็ปเปอร์หลัก , นักร้องเสริม Hojung  โฮจอง 호정 Go Hojung  โก โฮจอง 고호정  โอ นักร้องนำ , นักเต้นนำ , ภาพลักษณ์วง

ผลงาน
อีพี
 ชื่อ รายละเอียดอัลบั้ม ตำแหน่งชาร์ตสูงสุด ยอดขาย KOR Am I Hotshot?วันที่ปล่อย: 24 เมษายน พ.ศ. 2558
ต้นสังกัด: เคโอซาวด์, ซีเจ อีแอนด์เอ็ม
รูปแบบ: ซีดี, ดิจิทัลดาวน์โหลด 11KOR: 2,547Cumulative Sales of Am I Hotshot?:วันที่ปล่อยอีกครั้ง: 2 กรกฎาคม พ.ศ. 2558 (I'm a Hotshot)
ต้นสังกัด: เคโอซาวด์, ซีเจ อีแอนด์เอ็ม
รูปแบบ: ซีดี, ดิจิทัลดาวน์โหลด 13KOR: 1,647 Early Floweringวันที่ปล่อย: 15 พฤศจิกายน พ.ศ. 2561
ต้นสังกัด: สตาร์ครูว
รูปแบบ: ซีดี, ดิจิทัลดาวน์โหลด 10KOR: 16,845"—" หมายถึง อัลบั้มนั้นไม่ติดชาร์ต

ซิงเกิล
 ชื่อ ปี ตำแหน่งสูงสุด ยอดขาย อัลบั้ม KOR JPN เกาหลีใต้ "Take a Shot" 2014 —  — rowspan="6"  Am I Hotshot? "Midnight Sun" 2015 —  — "Watch Out" —  — "I'm a Hotshot" —  — I'm a Hotshot "Jelly" 2017 —  —  "I Hate You" (니가 미워) 2018 —  — Early Flowering ญี่ปุ่น "Step by Step" 2016 —  35  Step by Step "—" หมายถึง เพลงนั้นไม่ติดชาร์ต
# เจ้าชายฟิลิแบร์โต ดยุกแห่งเจนัว
เจ้าชายฟิลิแบร์โต ดยุกแห่งเจนัว  ประสูติเมื่อวันที่ 10 มีนาคม 2438 ณ ตูริน อิตาลี เป็นพระโอรสลำดับที่ 2 ในเจ้าชายโทมัส ดยุกแห่งเจนัว กับเจ้าหญิงอิซาเบลลาแห่งบาวาเรีย เป็นดยุกแห่งเจนัวพระองค์ที่ 4

เมื่อพระองค์เจริญพระชันษาแล้ว พระองค์ทรงมีความสนพระทัยด้านการทหารมาก พระบิดาของพระองค์จึงโปรดให้ทรงศึกษาเกี่ยวกับด้านการทหารโดยตรง ซึ่งพระองค์สามารถเรียนและจบหลักสูตร จนสามารถติดยศนายพล โดยมีเบนิโต มุสโสลินี เป็นผู้ถวายการสอนและพระสหายในเวลาเดียวกัน และยังเป็นที่ปรึกษาของพระองค์ในสงครามอิตาลี-อะบิสซิเนียครั้งที่สอง และเมื่ออิตาลีเข้าร่วมสงครามโลกครั้งที่สอง พระองค์กลายเป็นผู้บังคับบัญชาการทหารที่ 7 เพื่อไกล่เกลี่ยให้อิตาลีเข้าร่วมฝ่ายพันธมิตร 

เจ้าชายฟิลิแบร์โต ดยุกแห่งเจนัว ทรงเสกสมรสกับ เจ้าหญิงลิเดียร์แห่งแอเทนเบิร์ก เมื่อวันที่ 30 เมษายน 2471 การเสกสมรสของพระองค์ไม่มีพระบุตร 

หลังจากสงครามโลกครั้งที่สอง มีการลงมติให้ประเทศอิตาลีจากประชาชนส่วนใหญ่ให้เป็นระบอบประชาธิปไตย ต่อมาเมื่อ เจ้าชายแฟร์ดีนันโด ดยุกแห่งเจนัว (2427-2506) พระเชษฐาของพระองค์สิ้นพระชนม์ลงเมื่อวันที่ 24 มิถุนายน 2506 พระองค์จึงกลายเป็น ดยุกแห่งเจนัวพระองค์ที่ 4 ต่อมา เจ้าชายฟิลิแบร์โต ดยุกแห่งเจนัว สิ้นพระชนม์ลงเมื่อวันที่ 7 กันยายน 2535 ณ โลซาน ประเทศสวิตเซอร์แลนด์ สิริพระชันษา 95 ปี
 อ้างอิง 
 Mockler, Anthony (2003). Haile Selassie's War. Signal Books. pp. 55, 102. ISBN 1-902669-53-3.
 The Peerage